**לה האבר אתלטיק קלוב** (בצרפתית: **Le Havre Athletic Club**; או בקיצור **Le Havre**; נהגה: [lə ɑvʁ]) הוא מועדון כדורגל צרפתי מהעיר לה האבר, שבחבל נורמנדי, בצפון מערב צרפת. המועדון נוסד ב-1894 כחלק ממועדון ספורט בעל אותו השם, שנוסד ב-1884. והוא זכה פעם אחת בגביע הצרפתי. ו-6 פעמים באליפות הליגה הצרפתית השנייה. המועדון משחק בליג 1, הליגה הבכירה של הכדורגל הצרפתי, ומארח את משחקיו באצטדיון אושיאן המכיל 25,181 מקומות.

היסטוריה
--------

בשנת 1884 הקימה קבוצה של תושבים בריטים את מועדון הספורט לה האבר אתלטיק, ששיחק משחק משולב שכלל הכלאה בין רוגבי לכדורגל. מועדון הכדורגל של לה האבר לעומת זאת הוקם עשור לאחר מכן בשנת 1894.

בשנת 1899, לה האבר הפך למועדון הראשון מחוץ לפריז שזוכה באליפות צרפת בכדורגל. תחרות שאורגנה על ידי ה-USFSA איגוד אגודות הספורט של צרפת. לאחר שעברו בחצי הגמר את איריס קלאב לילואה שלא הופיע למשחק, ובגמר את קלוב פרנסס שסירב להתמודד מולו מפני שלא שיחק אף משחק בדרך לגמר. על אף שהשמחק לא נערך החליט האיגוד להכריז על לה האבר כאלופי צרפת. גם בשנה שלאחר מכן זכה המועדון באליפות כשהפעם הזכייה נערכה על הדשא שלה האבר ניצחה במשחק גמר את קלוב פרנסס.

לה האבר אתלטיק 1899
בעשורים הבאים המועדון ידע עליות ומורדות, ואף חדל לפעול במהלך מלחמת העולם הראשונה אך בסיומה חזר המועדון לתפקד, כשבעשור השלישי של המאה ה-20 ובתחילת העשור הרביעי שיחק בליגה האזורית של נורמנדי, כשהיריבה העיקרית שלו היא רואן.

דרבי נגד רואן (1910)
בשנת 1932 הקימה התאחדות הכדורגל הצרפתית את הליגה המקצוענית של צרפת, ולה האבר הצטרפה לליגה השנייה שם שיחקה במשך 6 עונות, כשבסיום עונת 1937/1938 זכתה באליפות הליגה השנייה ועלתה לראשונה לליגה הבכירה. בעונת הבכורה שלה בליגה הבכירה עונת 1938/1939 סיימה לה האבר במקום ה-11 מתוך 16 קבוצות ונשארה בליגה, אך העונה לאחר מכן בוטלה בעקבות מלחמת העולם השנייה והליגה הושבתה מפעילות בין השנים 1939 ל-1945. בעונת 1945/1946 חזרה הליגה לפעילות עם 18 קבוצות כשלה האבר ביניהן, היא סיימה את העונה במקום ה-16 ונשארה בליגה, אך עונה לאחר מכן היא סיימה במקום האחד לפני אחרון וירדה לליגה השנייה, שם שיחקה במשך 3 עונות. בסיום עונת 1949/1950 חזרה לליגה הראשונה. עונת 1950/1951 הייתה עונת שיא עבור לה האבר בה סיימה את העונה במקום השלישי בליגה הבכירה. לה האבר שיחקה בליגה הבכירה שלוש עונות נוספות עד שירדה שוב לליגה השנייה בסיום עונת 1953/1954. שם שיחקה 5 עונות כשעונת 1958/1959 הייתה עונה היסטורית עבור לה האבר, בה היא זכתה בגביע הצרפתי ובאליפות הליגה השנייה ושבה לליגה הבכירה. בליגה הבכירה שיחק המועדון שלוש עונות עד שירד חזרה לליגת המשנה בסיום עונת 1961/1962.

הירידה לליגת המשנה גרמה למשבר והמועדון חדל להתקיים כמועדון מקצועני, ועבר לשחק בליגה הצרפתית הרביעית, שם שיחק עד 1970 והעפיל לליגה השלישית. בליגה השלישית שיחק המועדון כעשור עד שבשנת 1981 חזר המועדון לליגת המשנה. בסיום עונת 1984/1985 זכה המועדון באליפות הליגה השנייה בפעם השלישית בתולדותיו ושב לליגת העל. בשתי העונות הראשונות הצליח לשרוד המועדון בליגת העל כשסיים פעמיים במקום ה-17 מתוך 20, אך בסיום עונת 1987/1988 ירד המועדון לליגת המשנה פעם נוספת. בסיום עונת 1990/1991 זכה המועדון באליפות הליגה השנייה בפעם הרביעית בתולדותיו וחזר לליגה הבכירה.

המועדון שיחק בליגה הבכירה במשך 9 עונות רצופות, כשסיים לרב בתחתית הטבלה, ובסיום עונת 1999/2000 חזר לליגת המשנה. בעשור הראשון של המאה ה-21 המשיך המועדון להתנדד בין ליג 1 לליג 2. כשבשנת 2008 זכה המועדון באליפות הליגה השנייה בפעם החמישית בתולדותיו, והפך לשיאן הזכיות בליגת המשנה הצרפתית. אך לאחר עונה אחת בלבד שב לליג 2 לאחר שסיים במקום האחרון בליגה. החל מעונת 2009/2010 שיחק המועדון בליג 2 במשך 14 עונות רצופות, עד שבסיום עונת 2022/2023 זכה המועדון בפעם השישית באליפות הליג 2 ושב לליגה הבכירה.

לה האבר נגד אז'אקסיו בליג 2. (2014)

אצטדיון
-------

ב-12 ביולי 2012 חנכה לה האבר את האצטדיון החדש שלה, אצטדיון אושיאן, המכיל 25,181 מקומות.

אצטדיון אושיאן 2012

סגל הקבוצה
----------

נכון ל-12 בנובמבר 2023

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | צרפתצרפת | שוער | מתאו גורגלין  |
| 4 | צרפתצרפת | הגנה | גאוטייה לוריס  |
| 5 | מרוקומרוקו | קשר | אוסאמה תרג'לין  |
| 6 | צרפתצרפת | הגנה | אטיין יוטה קינקואה  |
| 7 | הונגריההונגריה | קשר | לואיק נגו  |
| 8 | מרוקומרוקו | חלוץ | יאסין קשטה  |
| 9 | גינאהגינאה | חלוץ | מוחמד באיו  |
| 10 | צרפתצרפת | חלוץ | נביל עליאוי  |
| 11 | ארצות הבריתארצות הברית | חלוץ | עמנואל סאבי  |
| 12 | צרפתצרפת | הגנה | מתאו בודמר  |
| 13 | צרפתצרפת | חלוץ | סטיב נגורה  |
| 14 | רוסיהרוסיה | קשר | דאלר קוזיאייב  |
| 15 | גינאהגינאה | חלוץ | קנדט דיאוורה  |
| 16 | חוף השנהבחוף השנהב | שוער | מוחמד קונה  |
| 17 | מרוקומרוקו | הגנה | ואליד אל-הישאם  |
| 18 | הרפובליקה של קונגוהרפובליקה של קונגו | הגנה | נולאן אמבמבה  |
| 19 | סנגלסנגל | קשר | ראסול נדיאייה  |

 |  | 

| מס' |  | עמדה | שם |
| --- | --- | --- | --- |
| 20 | צרפתצרפת | חלוץ | אליסי לוגבו  |
| 21 | צרפתצרפת | קשר | אנטואן ז'וז'ו  |
| 22 | גיאנה הצרפתיתגיאנה הצרפתית | הגנה | יואן סלמייר  |
| 23 | גוואדלופגוואדלופ | חלוץ | ז'וזואה קאסימיר  |
| 24 | צרפתצרפת | הגנה | שייק דומבייה  |
| 25 | צרפתצרפת | קשר | אלואה קונפייס  |
| 26 | קמרוןקמרון | קשר | סימון אבונוג  |
| 27 | חוף השנהבחוף השנהב | הגנה | כריסטופר אופרי  |
| 28 | גאנהגאנה | קשר | אנדרה איו  |
| 29 | צרפתצרפת | חלוץ | סמואל גרנדסיר  |
| 30 | צרפתצרפת | שוער | ארתור דסמה  |
| 35 | צרפתצרפת | הגנה | יוני גומיס  |
| 37 | צרפתצרפת | קשר | מוקראנה בנתומי  |
| 45 | סנגלסנגל | חלוץ | עיסא סאמורה  |
| 93 | סנגלסנגל | הגנה | ארונה סאנגנטה  |
| 94 | גינאהגינאה | קשר | עבדולאיי טורה  |

 |

תארים
-----

* **ליג 2**
	+ אלופה (6): 1937/1938, 1958/1959, 1984/1985, 1990/1991, 2007/2008, 2022/2023
* **הגביע הצרפתי**
	+ זכייה (1): 1959

קישורים חיצוניים
----------------

ויקישיתוף מדיה וקבצים בנושא **לה האבר** בוויקישיתוף
* 

* אתר האינטרנט הרשמי של לה האבר (בצרפתית)
* לה האבר, ברשת החברתית פייסבוק

* לה האבר, ברשת החברתית אקס (טוויטר)

* לה האבר, ברשת החברתית אינסטגרם

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  Charitas, p. 20
2. ↑  "France - List of Champions". *RSSSF*.
3. ↑  Le Havre AC, www.hac-foot.com

| צרפתצרפת ליגת העל הצרפתית, עונת 2023/2024 בליג 1 |
| --- |
| 

|  |
| --- |
| ברסט • טולוז • לאנס • לה האבר • לוריאן • ליון • ליל • מונקו • מונפלייה • מץ • מרסיי • נאנט • ניס • סטאד ריימס • פריז סן-ז'רמן • סטאד רן • קלרמון פוט • שטרסבורג |

 |